FI Euroopan unionin virallinen lehti C 106/4

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 8. syyskuuta 2004 annetun komission asetuksen (EY) N:o 1595/2004 mukaisesti myönnetystä valtiontuesta

(2006/C 106/03)

Annettavat tiedot: ”Tuki luonnonmukaisen vesiviljelyn kehittämiseksi”

Huomautukset: Valtiontukijärjestelmällä pyritään tukemaan pienten ja keskisuurten yritysten ja viljelijöiden (siten kuin ne on määritelty asetuksen (EY) N:o 70/2001 liitteessä I) harjoittaman ekologisen vesiviljelyn kehittämistä. Vesiviljely-yritysten viljelymenetelmien on täytettävä ehdot, jotka on määritelty neuvoston asetuksessa (ETY) N:o 2092/91 ja ”luonnonmukaisen maatalouden säännöissä”, jotka on hyväksytty Liettuan tasavallan maatalousministerin 29. huhtikuuta 2004 tekemällä päätöksellä N:o 3D-253 (Official Gazette, 2004, N:o 74-2561).

Tukea annetaan vesiviljely-yrityksille, jotka täyttävät seuraavat ehdot:

ne eivät ole supistaneet luonnonmukaiseen viljelyyn hyväksyttyjen kalanviljelyaltaiden kokonaisalaa edellisvuodesta.

ne ovat esittäneet hakemuksen ja muut asiakirjat toimivaltaisille viranomaisille.

Tuki myönnetään kun edellä mainitut ehdot on täytetty ja hakemus sekä muut asiakirjat edunsaajilta on saatu. Maksujen laskennasta ja tuen jakamisesta vastaavat kunnallisviranomaiset ja kansallinen maksajavirasto. Yritykset, jotka ovat saaneet laittomasti tukea tai yhteisöt, jotka myötävaikuttavat laittoman tuen saamiseen, ovat vastuullisia Liettuan tasavallan lain mukaisesti.

Jäsenvaltio: Liettuan tasavalta

Tuen numero: XF 13/2005

Tukijärjestelmän nimike: ”Tuki luonnonmukaisen vesiviljelyn kehittämiseksi”

Oikeusperusta:

— 2002 m. birželio 25 d. Lietuvos Respublikos žemės ūkio ir kaimo plėtros įstatymo Nr. IX-987 (Valstybės žinios, 2002, Nr. 72-3009) 16 straipsnio 1 dalies 6 ir 15 punktai.

— 2002 m. gruodžio 21 d. Lietuvos Respublikos Vyriausybės nutarimo Nr. 2079 ”Dėl įgaliojimų įgyvendinant Lietuvos Respublikos žemės ūkio ir kaimo plėtros įstatymą suteikimo” (Valstybės žinios, 2002, Nr. 124-5654) 1.1.6. punktas.

— Lietuvos Respublikos žemės ūkio ministro įsakymo projektas ”Dėl ekologinio žemės ūkio plėtotės akvakultūros įmonėse rėmimo 2005 m. taisyklių”

Tukiohjelman arvioidut vuosikustannukset: Tukiohjelman mukaisen talousarviomäärärahan vuotuinen kokonaismäärä on 1,6 miljoonaa LTL (noin 463 392 EUR).

Tuen enimmäisintensiteetti: Valtiontuen määrä ei ylitä asetuksen (EY) N:o 2792/1999 liitteessä IV vahvistettua kansallisten ja yhteisön tukien kokonaismäärää (60 prosenttia).

Täytäntöönpanopäivä: Luonnonmukaisen viljelyn kehittämistä vesiviljely-yrityksissä koskevissa säännöissä vuonna 2005 tehdyn Liettuan tasavallan maatalousministerin päätöksen suunniteltu voimaantuloajankohta on vuoden 2005 kesäkuun loppu.

Tukijärjestelmän kesto: 2005—2006

Muut (toissijaiset) tavoitteet:

— -edistää luonnonmukaisen vesiviljelyn kehittämistä

— lisätä kilpailukykyisten luonnonmukaisten kalataloustuotteiden tarjontaa.

Tukea myönnetään komission asetuksen (EY) N:o 1595/2004 11 artiklan mukaisesti.

Tukikelpoisia ovat kustannukset, jotka on määritelty asetuksessa (EY) N:o 2792/1999 liitteessä III olevassa 2.0 ja 2.2 kohdassa. Tukikelpoisiin kustannuksiin sisältyvät:

— investointi laitoksiin ja laitteisiin, joita käytetään luonnonmukaisen kalatuotannon tuotantoprosessissa ja käsittelyssä ja joilla pyritään parantamaan luonnonmukaisen tuotannon laatua ja/tai vähentämään ympäristön pilaantumista.

— toimenpiteet, joilla pyritään parantamaan hygieniaolosuhteita ja kalojen terveyttä.

Alat, joita tuki koskee: Vesiviljely (luonnonmukaisen vesiviljelyn osa-alue)

Tuen myöntävän viranomaisen nimi ja osoite:

Ministry of Agriculture of the Republic of Lithuania, Gedimino Av.19, LT-01103 Vilnius.

Internet-osoite: http://www.zum.lt